Title: ประกาศองค์การบริหารส่วนตำบลปากแพรก เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลขององค์การบริหารส่วนตำบลปากแพรก

ประกาศองค์การบริหารส่วนตำบลปากแพรก

ประกาศองค์การบริหารส่วนตำบลปากแพรก
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลขององค์การบริหารส่วนตำบลปากแพรก[๑]

เพื่อให้เป็นไปตามความในมาตรา ๒๓ (๓) แห่งพระราชบัญญัติข้อมูลข่าวสารของทางราชการ
พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ
องค์การบริหารส่วนตำบลปากแพรก อำเภอเมือง ฯ จังหวัดกาญจนบุรี
ได้จัดทำระบบข้อมูลข่าวสารส่วนบุคคล ตามพระราชบัญญัติข้อมูลข่าวสารของราชการ พ.ศ. ๒๕๔๐
ดังนี้
(ก)  ประเภทของบุคคลที่มีการเก็บข้อมูลไว้
- พนักงานส่วนตำบลระดับ ๑-๖ ในสังกัดองค์การบริหารส่วนตำบลปากแพรก
- ลูกจ้างประจำในสังกัดองค์การบริหารส่วนตำบลปากแพรก
- พนักงานจ้างในสังกัดองค์การบริหารส่วนตำบลปากแพรก
(ข)  ประเภทของระบบข้อมูลข่าวสารของเจ้าของข้อมูล
- ทะเบียนประวัติ
(ค)  ลักษณะการใช้ข้อมูลตามปกติ
- ใช้ในการบริหารงานบุคคลขององค์การบริหารส่วนตำบลปากแพรก
(ง)  วิธีการขอตรวจดูข้อมูลข่าวสารของเจ้าของข้อมูล
- แจ้งความจำนงและกรอกแบบฟอร์มต่อเจ้าหน้าที่ผู้ควบคุมดูแลทะเบียนประวัติ
- ปลัดองค์การบริหารส่วนตำบล หัวหน้าสำนักปลัดองค์การบริหารส่วนตำบลหรือบุคลากรขององค์การบริหารส่วนตำบลพิจารณาอนุมัติ
(จ)  วิธีการขอให้แก้ไขเปลี่ยนแปลงข้อมูล
- การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี
ว่าด้วยการขอให้แก้ไข วัน เดือน ปีเกิด ในทะเบียนประวัติข้าราชการ พ.ศ. ๒๕๒๗
- การแก้ไขเพิ่มเติมรายการในทะเบียนประวัติมีแนวทางปฏิบัติ
ดังนี้
(๑)  รายการเปลี่ยนแปลงหรือเพิ่มเติมที่จะต้องแจ้งให้งานธุรการสำนักปลัดทราบเพื่อบันทึกในทะเบียนประวัติ
(๑.๑)  การผ่านการอบรม ดูงาน และการรับได้รับเครื่องราชอิสริยาภรณ์
แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาเอกสารหลักฐานที่เกี่ยวข้องให้พนักงานประวัติหรือผู้ที่ได้รับมอบหมาย
จำนวน ๑ ชุด
(๑.๒)  การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา Transcript จำนวน
๓ ชุด
(๑.๓)  การเปลี่ยนตัว-ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานใบเปลี่ยนชื่อตัว-ชื่อสกุล พร้อมกับแนบ ทร.๑๔ (สำเนาทะเบียนบ้าน)
จำนวน ๓ ชุด
(๑.๔)  การเพิ่มเติมรายการอื่นๆ เช่น การได้รับคัดเลือกเป็นข้าราชการดีเด่น
เป็นต้น ให้ส่งสำเนาใบประกาศหรือหลักฐานอื่นๆ จำนวน ๑ ชุด
(๒)  เอกสารหลักฐานที่ส่งให้งานธุรการสำนักปลัดต้องรับรองสำเนาถูกต้อง
ตามระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ ข้อ ๓๑ ทุกครั้ง
(ฉ)  แหล่งที่มาของข้อมูล
- เจ้าของประวัติ คำสั่งแต่งตั้ง ย้าย เลื่อนขั้นเงินเดือน

ประกาศ
ณ วันที่ ๑๐ มกราคม พ.ศ. ๒๕๔๙
ปราโมทย์
อุ่นจิตสกุล
นายกองค์การบริหารส่วนตำบลปากแพรก

พัชรินทร์/ผู้จัดทำ
๔
พฤษภาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๔๔ ง/หน้า ๒๒๒/๒๗ เมษายน ๒๕๔๙